text: অ্যাভাস্ট সিকিউর ব্রাউজার হচ্ছে অ্যাভাস্ট সফটওয়্যার কর্তৃক তৈরি একটি ওয়েব ব্রাউজার যা ইন্টারনেট সুরক্ষা এবং গোপনীয়তার উপর আলোকপাত করে। ক্রোমিয়ামের উপর ভিত্তি করে ব্রাউজারটি তৈরি হয়েছে। এটি মাইক্রোসফট উইন্ডোজ, ম্যাক ওএস এবং অ্যানড্রয়েড অপারেটিং সিস্টেমে উপলব্ধ।
  
  ইতিহাস 
  প্রাথমিকভাবে অ্যাভাস্ট অ্যান্টিভাইরাসের অ-মুক্ত সংস্করণের (পেইড ভার্সন) সাথে অ্যাভাস্ট সিকিউর ব্রাউজার যুক্ত করে দেওয়া হতো। পরবর্তীতে মার্চ ২০১৬ সালের মার্চ থেকে অ্যাভাস্ট ব্রাউজারটিকে বিনামূল্যে সংস্কণের সাথেও যুক্ত করে।  প্রথমদিকে অ্যাভাস্ট সিকিউর ব্রাউজারটিকে মূলত "সেফজোন" নামে ডাকা হতো। পরবর্তীতে ২০১৮ সালের শুরুর দিকে "অ্যাভাস্ট সিকিউর ব্রাউজার" হিসাবে পুনরায় ব্র্যান্ড করা হয়। 
  
  পুনর্গঠন ও পুনর্নামকরণের আগে সেফজোনের নকশা অপেরা ব্রাউজারের মতো ছিল।  ব্যবহারকারী অনলাইনে লেনদেন পরিচালনার জন্য আর্থিক বা কেনা-বেচের সাইটগুলোতে পরিদর্শন করলে স্বয়ংক্রিয়ভাবে সেফজোন চালু হয়।
  
  ২০১৫ সালের ডিসেম্বর তাভিস ওর্ম্যান্ডি ব্রাউজারটির নিরাপত্তা সংক্রান্ত দুর্বলতা খুঁজে পান। এই দুর্বলতার ফলে অ্যাভাস্ট সেফজোন ব্রাউজারে হ্যাকারদের মাধ্যমে ক্ষতিকারক জাভাস্ক্রিপ্ট কোড ঢুকানোর সুযোগ ছিল। অ্যাভাস্ট দ্রুত সমস্যাটির অস্থায়ী সমাধান করে এবং কয়েক দিনের মধ্যেই তা দুর্বলতাটি পূর্ণরূপে দূর করে।
  
  বৈশিষ্ট্য 
  ক্রোমিয়ামের মূল বৈশিষ্ট্যগুলো ছাড়াও অ্যাভাস্ট সিকিউর ব্রাউজারে নিম্নলিখিত বৈশিষ্ট্যগুলো অন্তর্ভুক্ত রয়েছে:
  
   অ্যাড-ব্লক : ইজিলিস্ট এবং অ্যাডব্লক প্লাসের মাধ্যমে গ্রহণযোগ্য বিজ্ঞাপন প্রোগ্রামের সদস্যতার (সাবস্ক্রিপশন) ফলে আসা বিজ্ঞাপন ফিল্টার করে থাকে।
   ব্যাংক মোড : এটি একটি বিশেষ ব্রাউজিং মোড যা ব্যবহারকারীকে "সম্ভাব্য হাইজ্যাকড হোস্ট বা নেটওয়ার্কের বিরুদ্ধে প্রতিরক্ষা করার জন্য ডিজাইন করা হয়েছে, এবং কি-লগার এবং নেটওয়ার্ক-ভিত্তিক ইভিড্রোপিংকে কোনও [ডেটা] ক্যাপচার করা থেকে বাধা দেয়।" ব্যবহারকারী কোনও ব্যাংকিং ওয়েবসাইট বা কোনও অর্থপ্রদানের পাতায় পৌঁছায় তখন ব্রাউজারটি তা  সনাক্ত করে স্বয়ংক্রিয়ভাবে ব্যাংক মোড সক্রিয় করে দেয়। যদিও ম্যানুয়ালি ব্যাংক মোড করা যেতে পারে। এটি একটি বিকল্প ডেস্কটপ থেকে চলে যা অন্যান্য প্রক্রিয়া থেকে বিচ্ছিন্ন এবং ব্যাংক মোডের মধ্যে কল করা যায় না। 
   পাসওয়ার্ড : এই ব্রাউজারে একটি পাসওয়ার্ড পরিচালক এবং ফর্ম অটো-ফিলার সংযুক্ত রয়েছে। এতে সাইন আপ ফর্মগুলোতে সুরক্ষিত পাসওয়ার্ডগুলোর স্বতঃপূরণের সুযোগ রয়েছে। পাসওয়ার্ড ব্যবহারকারীর অ্যাভাস্ট অ্যাকাউন্টে সিঙ্ক হওয়া অ্যাভাস্ট পাসওয়ার্ড অ্যাড-অন এবং অ্যাপ্লিকেশনগুলোর মাধ্যমে ব্যবহারকারীকে ব্রাউজার, ডেস্কটপ এবং মোবাইলের মধ্যে পাসওয়ার্ড সিঙ্ক করতে দেয়। 
   ভিডিও ডাউনলোডার : এই ব্রাউজারে একটি একটি প্লাগ-ইন ভিডিও ডাউনলোডার রয়েছে। এটি নির্বাচিত ওয়েবসাইটগুলোতে ব্যবহারকারীদের দেখা ভিডিওগুলো ডাউনলোড করার প্রস্তাব দেয়। এটি ব্যবহারকারীকে ভিডিওর মান চয়ন করতে এবং কিছু ক্ষেত্রে ভিডিওর সাউন্ডট্র্যাক অডিও ফাইল হিসাবে ডাউনলোড করার সুযোগ দেয়। 
   অ্যান্টি-ট্র্যাকিং এবং অ্যান্টি-ফিঙ্গারপ্রিন্টিং : সফটওয়্যারটি ব্যবহারকারীর কম্পিউটার বা ব্রাউজিং ইতিহাস সম্পর্কিত তথ্য সংগ্রহকে বাধা দেয় যা ব্যবহারকারীর প্রোফাইল তৈরিতে ব্যবহৃত হতে পারে। 
   অ্যান্টি-ফিশিং : একটি মডিউল ক্ষতিকারক সফটওয়্যার কার্যকর হওয়ার আগে ফিশিংয়ের প্রচেষ্টার জন্য ইন্টারনেট ট্র্যাফিক বিশ্লেষণ করে। 
  
  অ্যাভাস্ট সিকিউর ব্রাউজার ব্যবহারকারীকে ক্ষতিকারক ওয়েবপৃষ্ঠা ও এক্সটেনশানগুলো প্রবেশ (অ্যাক্সেস) করতে বাধা দেয়। সফটওয়্যারটির সকল বৈশিষ্ট্য "সুরক্ষা ও গোপনীয়তা কেন্দ্র" নামে পরিচিত একটি কেন্দ্রীয় ব্যবহারকারী ইন্টারফেস থেকে নিয়ন্ত্রিত।
  
  আরও দেখুন 
   ওয়েব ব্রাউজারের তুলনা
   ওয়েব ব্রাউজারের তালিকা
   অ্যান্টিভাইরাস সফটওয়্যারের তুলনা
  
  তথ্যসূত্র
  
  বহিঃসংযোগ 
  
   প্রাতিষ্ঠানিক ওয়েবসাইট
  
  বিষয়শ্রেণী:ওয়েব ব্রাউজার
  বিষয়শ্রেণী:উইন্ডোজ ওয়েব ব্রাউজার
title: অ্যাভাস্ট সিকিউর ব্রাউজার